 ሽዑ መቐለ ንእሽቶ ከተማ እያ ዝነበረት ብዝሒ ህዝባ 25,000 ጥራይ ነይሩ እቲ ሕዚ ቀዳማይ ወያነ ዝበሃል ማእኸል ዕዳጋ ሰጣሕ ሜዳ ነበረ ሰኑይ ሰኑይ እዩ ዕሙር ዕዳጋ ዝካየደሉምበር ካልእ መዓልቲ መጻወቲ ቆልዑ ጅብሩኽ እዩ ጅብሩኽ ሰኑይ ሰኑይ እያ ትደምቕ ጨው ዝጸዓኑ ኣግማል እኽሊ ዝተሸከማ ኣድገ በቕሊን ጋንፉር ዘራግፍ ኣርሆታይን ይመልእዋ ጨው ዝነግዱ ኣርሆቶት ጽዕነቶም ኣራጊፎም ካብ ድኻሞም ከዕርፉ ኣብ እንዳ ስዋን እንዳ ሜሳትን ጅብሩኽ እዮም እግሮም ዝዓጽፉ ኣዲኡ ንእያሱ ድማ ኣብቲ እዋን ፍልጥቲ መያሲት ነይረን እኒ እያሱ ዛንታ ወግዒን ወኻዕኻዕን ኣርሆቶት እናሰምዑ እዮም ዓብዮም ኣብቲ እዋን ኣብ ጥቓ ዕዳጋ ሰኑይ ዝሞተት ኣድጊ ምርኣይ ልሙድ ነይሩ ከቢድ ጉዕዞ ኣርሆ ሓሊፈን ጨው ጽዒነን ዝተመለሳ ኣእዱግ ብድኻም ይሞታ ኣዛብእ ድማ ነዘን ኣእዱግ ክድረሩ ኣማስዮም ናብ ጅብሩኽ ይቕልቀሉ ቖልዑ መንደር ደቂ ገዛውቲ ተኣኪቦም እናተጻወቱ ዝሓድርሉ ቅነ ኣያ ናቕላ እንተኾይኑ ቆልዑ ጅብሩኽ መን ናብቶም ኣዛብእ ብዘይ ፍርሒ ተጸገዐ ይወራረዱ መን ተባዕ መን ፈራሕ ይፈታተሹ ግዜ ቁልዕነት እኒ እያሱ ብኸምዚታት ዝተመልአ እዩ እያሱ ኣብ ቁልዕነቱ ኣዝዩ ዝፈትዎ ዝነበረ ጸወታ ግን ምሕምባስ እዩ ዘይሓምበሰሉ ቀላይ መቐለ የለን ካብ ጅብሩኽ ውርድ ኢሉ ኣብ ማይ ግፋፍ ይሕምብስ ሽዑ ማይ ግፋፍ ጫፍ መቐለ እዩ ነይሩ ካብኡ ንክየው ግራውቲ እምበር ገዛውቲ ኣይነበሮን ናብ ዒላላ ከኣ ከይዱ ይሕምብስ ናብ ሮማናትን ጨለዓንቋን ወሪዱ ይሕምብስ ዕብይ ምስበለ ድማ ወወክማ ኣብ ዝበሃል ማእከል መናእሰይ ቴኒስ ይጻወት ነይሩ እያሱ ፈታዊ ጸወታ ጥራይ ግን ኣይነበረን ንትምህርቱውን ልዑል ቆላሕታ ይህብ ጸብለልታ ረኺቡ ክሽለም ይጽዕር ነይሩ እያሱ ኣብ ትምህርቲ ጥራይ ዝሕጸር ድማ ኣይኮነን ኣብ ቤት ትምህርቲ ሃጸይ ዮውሃንስ ተምሃራይ ኮይኑ ባዕሉ ዝመስረታን ዝመርሓን ድኻታት ተምሃሮ ንምሕጋዝ ዝቖመት ናይ ግብረ-ሰናይ ክለብ ነይራቶ ሓደ እዋን ድማ ተዋስኦ ደሪሱ ኣብ ቤት ትምህርቲ ሃጸይ ዮውሃንስ ምርኢት ከምዘቕረበ መማህርቱ ይዝክሩ ሙዚቃ ግን ዳሕራይ ዝተገለጸ ውህብቶ እያሱ እዩ መተዓብይቱ እያሱ ተምሃራይ ኮይኑ ኣብ መድረኽ ወጺኡ ዝደረፈሉ እዋን ኣይዝክሩን ናይ ቁልዕነት መሓዝኡ ሙልጌታ ገብረህይወት ጫልቱ ሆየ ሆየ ክንብል እንከለና ግን እያሱ መንጉሒ ነይሩ እዩ ዝብል ንእግረ መገዱ ከኣ ሓንቲ ዛንታ ዘኪሩ ናእሽቱ ቆልዑ ከለና እዩ ኣነ እያሱን ካልኦት መሓዙትናን ኮይንና ሆያ ሆየ ንብል ነይርና ኣብቲ ጥቓ ገዛውትና ዝነብሩ ህንዳውያን ነይሮም ሆያ ሆየ ብእንግሊዝኛ እንታይ ከምዝበሃል እንተንፈልጥሲ ኣብቶም እንዳ ህንዲውን ከይድና ሆያ ሆየ ክንብል ነይርና እናበልና ምዕባይ ሓዉ ንእያሱ ሰሚዑና ኣነ ብእንግሊዝኛ ናይ ሆያ ሆየ ግጥሚ ከውጸአልኩም እሞ ካብተን ዝረኸብኩምወን ፍርቂ ንዓይ ትህቡኒ ኢሉና እሺ ኢልናዮ እቲ ህንዳዊ ሚስተር ቪያስ እዩ ዝበሃል ነይሩ እያሱ ጫልቱን መሓዙቶምን ሚስተር ቪያስ ቬሪ ናይስ ሚስተር ቪያስ ቬሪ ናይስ እናበሉ ናብቲ እንዳ ህንዲ ኣትዮም ጫልቱን እያሱን እዚን ወድዚን ሓዊስካ ማእለያ ዘይብሉ ተዘክሮ ቁልዕነት እዩ ዘለዎም ታሪኾም ግን ኣብ ጅብሩኽ ጀሚሩ ኣብ ጅብሩኽ ዝውዳእ ኣይኮነን መጋድልቲውን እዮም ዛንታ ምግዳሎም ጸኒሕና ክንምለሶ ኢና እያሱን ክራርን እያሱ ቅድሚ ናብ ገድሊ ምውጽኡ እዩ ክራር ክፈታትን ጀሚሩ ኣደ እያሱ ማማ ኣሰገደች መለስ ታኒካ ወዲ ታኒካ ገይሩ ክራር ሰሪሑ ትርምርም የብላ ነይሩ እየን ዝብላ ሕዚ ጓል 99 ዓመት ኮይነን እኳስ እንታይ እናበለ ይደርፍ ምንባሩ ኣይረሳዓን ትግራይዶ ሓሊፎም በዚ ገይሮምየ --- ክኽተሎም ባዕለየ እናበለ ይደርፍ ነይሩ ጽቡቕ ገይሩ ከኣ ተኸቲልዎም ይብላ መግለጺ ስእሊ, ኣደ እያሱ ወይዘሮ ኣሰገደች መለስ ሕዚ ጓል 99 ዓመት በዓልቲ ጸጋ ዕድመ እየን ኣብ ዘበን መንእሰይነት እኒ እያሱ መናእሰይ መቐለ እንዳ ስዋ የዘውትሩ ነይሮም እያሱ ግን ከም መዛንኡ እንዳ ስዋ ዘዘውትር ስዋ ዝሰቲ ሰብ ኣይነበረን ናብ ሓንቲ እንዳ ስዋ ግን ይኸይድ ነይሩ እተን ሸያጢት ስዋ ክራር እናወቕዓ እየን ስዋ ዝሸጣ እያሱ ወይ ክራር እተን ኮማሪት ጥዒምዎ ወይ ምእንተ ፖለቲካዊ ዕላል ናብኡ ይኸይድ ምንባሩ ምግማት ይከኣል 1967 ዓ.ም ከኣ ደርጊ ወፍሪ እድገት በህብረት ኣወጀ እያሱ ሽዑ 11 ክፍሊ ወዲኡ ነይሩ ንሱውን ከም መዛንኡ ወፊሩ ለካቲት ወፊሮም ነሓሰ ነቲ ወፍሪ ራሕሪሖምዎ ክሳብ ዝምለሱ እያሱ ምስ ክራር ካልእ ሌላ ኣጋጢሙዎ እያሱን ኪሮስ ኣለማየሁን ኣብ ወፍሪ እድገት በህብረት ተራኺቦም እያሱን ክራርን ከምዚ እናተፋተዉ ብርሑቕ ዝተሃራረፉ ፍቑራት ሓንሳብ ንሱ ናብቲ ዘላቶ ይቕልቀላ ሓደ ግዜ ከኣ ንሳ ሓሊፋቶ እናጸንሐት ብዙሕ ግዜ እዮም ተራኺቦም ኣብ መወዳእታ ግን ከምዚ ኾነ ናብ ሜዳ ቅድሚ ምኻድና ቅድሚ ዝተወሰነ ኣዋርሕ እያሱ ክራር ንግዛእ ኢሉና ይብል ጫልቱ ብጾቱ ግን ኣብ ገድሊ ብረት እምበር ክራር እንታይ ክዓብስ? 